TV7 JERUUSALEMMA UUDISED
Tänased teemad -
Ameerika ei vaja enam Iisraeli
Qatar eitab terroriliikumise toetamist
Iisrael on harituselt neljas riik maailmas
Moslemimaad eitavad Iisraeli enesekaitseõigust
Obama õhutas Iraani tuumalepet allkirjastama
TV7 Jeruusalemma Uudistest - Shalom!
Israel Today kirjutab uuest Iisraeli uurimusest
USA ajaloolise rolli kohta Iisraeli ja palestiinlaste konfliktis.
Uurimus näitab, et USA ei vaja enam Iisraeli
ja eriline suhe liitlaste vahel on vaid jäänuk minevikust,
mida säilitavad Kongressi poliitilised jõujooned.
Uuringu korraldaja Dan Rotemi sõnul Lähis-Ida Rahuprotsessi Keskusest
johtus USA osalus 2000. aastail Lähis-Ida asjadesse
energiaga seotud huvidest ja regionaalsest konkurentsikontekstist,
mis lähtus Külma sõja aegseist ülemaailmsetest konkurentsioludest.
USA muutus ajaga üha liberaalsemaks ja etniliselt kirjumaks,
Iisrael aga muutus üha konservatiivsemaks
ja oma rahvale keskenduvamaks, ning Washington otustas,
et ei vaja enam Iisraeli sõjalise ja poliitilise huvialana Lähis-Idas.
Seetõttu näeb uurimus, et USA polnud kasutanud oma võimalust
Iisraeli ja palestiinlaste vahel rahu edendada.
Rotem soovitas Washingtonil sügavuti oma eesmärke uurida
Iisraeli-araablaste konfliktis ja selle suhtes,
mida piirkonnas saavutada tahetakse.
Näiteks konflikti osapooled on kokku leppinud teatud kohustustes
ja nende rikkumine peaks viima tõeliste tagajärgedeni.
USA usutavus Lähis-Idas on paljuski seotud arusaamaga,
kas see on tegutsenud Iisraeli ja palestiinlaste konfliktis
õiglase vahendajana või mitte.
Kui asjad, mida USA tahab ellu viia ja mida see teha tahab, pole seotud,
oleks parem naasta laua taha ja leida edenemiseks teine tee,
pakkus Dan Rotem Lähis-Ida Rahuprotsessi Keskusest.
The Jerusalem Posti teatel eitas Qatar mõne aja eest
islamistlike terrorirühmituste rahastamist ja toetamist.
CNN-i intervjuus oli Qatari juht šeik al-Thani vastu väitele,
nagu Qatari toetatud rühmitused oleks olemuselt terroristlikud.
Al-Thani olevat teadlik, et USA ja mõned teised maad
peavad teatud liikumisi terrorirühmitusteks,
kuid nende piirkonnas see pole nii.
Šeigi sõnul on tema valitsus vastu teatud liikumistele Süürias ja Iraagis,
millega ta viitas ISISele.
Šeik eitas süüdistusi, nagu rahastaks Qatar ISISt
ja tema valitsus sulgeks silmad üksikisikute tegevuse suhtes
rühmituse toetamiseks.
Al-Thani ei maininud kordagi Hamasi, kuigi on teada,
et tema valitsus palestiinlaste islamirühmitust rahaliselt toetab.
Iisrael on Qatari Hamasi toetamise eest hukka mõistnud.
Iisraeli ÜRO saadik Ron Prosor kirjutas tänavu New York Timesis,
et iga Hamasi tunnelisse ja igale raketile võiks kirjutada:
Valmistatud Qatari emiiri heatahtliku abiga.
Israel Today teatel on Iisrael OECD uurimuse andmeil
harituselt maailma neljas rahvas.
Eespool on Venemaa, Kanada ja Jaapan.
Koht saadi võrreldes rahvastike 3. taseme hariduse saanute arvu
ehk ülikoolis, kõrgkoolis või tehnikakolledžeis õppinute arvu.
Üle 46% iisraellastest on sooritanud või läbib hetkel magistriõpinguid.
Kolme aasta eest oli Iisrael OECD uuringus 2. kohal,
ja mullu jagas Iisrael 2. kohta Jaapaniga.
Iisraeli veidi nõrgemal kohal on erinevad põhjused.
OECD uurimuse kohaselt kasvab
Iisraeli rahvastik statistika tipu suunas teistest riikidest kiiremini.
Näiteks aastail 2000 - 2009 kasvas Iisraeli rahvastik 19%.
Teiste juhtriikidega võrreldes
on ka õpetajate palgad Iisraelis väga madalad
ja riik investeerib raha haridusse õpilase kohta poole vähem
kui enim investeeriv USA.
Juutide ebaproportsionaalselt suurele nobelistide hulgale viidates
ütles nobelist Robert Auman,
et juutide ja iisraellaste hariduse kõrge taseme eest
kuulub tänu pikale piibliõppimise traditsioonile.
Israel Today teatel kahtlesid
ÜRO Inimõiguste Nõukogu istungil osalenud moslemimaade esindajad
Iisraeli õiguses end sõjaliselt palestiinlaste terrorismi vastu kaitsta.
Genfis hiljuti peetud istungil osalenud Pakistani esindaja väitel
olevat moraalselt vastumeelne ja juriidiliselt vigane
nimetada Iisraeli suvist tegevust Gazas enesekaitseks.
Emiraadid olid sama meelt ja väitsid,
et Iisraelil kui okupandil pole õigust enesekaitseks
sõjalist jõudu kasutada.
Kokku 30 riiki solvas istungil Iisraeli suvise Gaza operatsiooni eest.
Nende hulka kuulusid ka Venetsueela, Iirimaa, Hiina, Pakistan ja Emiraadid.
Iisrael ja mitmed juhtivad lääneriigid peavad ÜRO Inimõiguste Nõukogu
ebausaldusväärseks ja silmakirjalikuks,
ega pea nõukogu avaldusi mikski.
Lisaks sellele, et nõukogu on täis riike,
kelle inimõiguste seis on kohutav, valitseb seda Islamikoostööliit OIC,
mis kindlustab, et iga istung keskendub kohatult Iisraelile
ja kõigi teiste riikide, eriti PO inimõigusrikkumised
jäetakse tähelepanuta.
Arutz Sheva teatel õhutas USA president Obama
oma hiljutises ÜRO kõnes
Iraani tuumalepet allkirjastama, enne kui Obama on sunnitud
vastuseks Iraani nn energiavajadusele lisameetmeid kasutama.
Obama sõnul tahab USA Iraani tuumarelvaküsimusele
diplomaatilist lahendust osana USA pühendumusest
tuumarelva leviku tõkestamisega
ning kogu maailma rahule ja julgeolekule ilma nendeta.
Obama sõnul jõutakse sinna vaid siis, kui Iraan ajaloolist võimalust kasutab.
Obamal oli Iraani juhtidele ja rahvale lihtne ja selge sõnum:
Ärge laske seda võimalust käest!
Iisraeli ja palestiinlaste konflikti kohta ütles Obama
et Läänekalda ja Gaza olukord ei saa kestma jääda.
Tema presidentuuri ajal kaitseb USA Obama sõnul põhimõtet,
mille järgi Iisrael, palestiinlased, Lähis-Ida piirkond
ja kogu maailm oleksid õiglasemad ja turvalisemad,
kui kaks riiki kõrvuti, rahus ja julgeolekus koos elaksid.
Arutz Sheva väitel ei suutnud Obama selgitada,
kuidas on Tel Aviv ja Jeruusalemm sellises kahe riigi lahenduses
kaitstud Läänekalda palestiinlaste rakettide ja mürsutule eest.
Need olid meie tänased uudised. Shalom ja kohtumiseni!
Tõlge: Monika Jaaguri